( 145 ) 
ce qui s’est passé à mon arrivée, à ce que j'ay peu voir et ap- 
prendre depuis, je treuve que le mieux que vous puissiez faire, 
sera de suivre vostre première résolution et vous en venir 
par deçà, m’ozant quasy faire fort que, vous y estant, les choses 
prendront telle yssue que vous la sçauriez désirer. Car il faut 
en premier lieu que vous scachiez qu le reffus que madame 
de Lisle me feit du point principal, n’estoit fondé que sur la dé- 
fiance qu’on luy avoit imprymée de moy, laquelle luy estoit 
augmentée de jour à aultre, en sorte qu'elle n’eust pas esté 
bien conseillée de prometre si légèrement une chose de tel 
poids sur la simple créance d’une lettre signée de vostre main; 
pour l’autre, selon ce que je puis discourir, la maison de leurs 
voisins nouvellement bruslée les doit tenir suspendus en quel- 
que appréhension, d’autant qu'il semble que ce massacre der- 
nier menace l’Europe d’un remuement universel, qui ne peut 
arriver sans qu'il eslève une infinité de séditions au dedans de 
chasque royaulme et ung monde de guerres ouvertes au de- 
hors, au moyen de quoy ceulx-cy qui sont de la mesme livrée 
que les offensés, faits plus saiges par l’exemple et dommage 
d’aultrui, désirent d’aultant plus aussy se fortifier par tous 
moyens-que pourront pour se garder de tomber en pareil in- 
convénient et courre mesme fortune qu’eulx. Et comme ils ne 
sont pas sy maladvisés qu'ils ne congnoissent bien que ce leur 
sera tousjours ung fort beau et fort seur moyen de pourvoir à 
leurs affères et de se conserver, que celuy quy leur est pré- 
senté de vostre part, attendu que, soubs l'ombre de vostre re- 
traite par decà, ils se pourront dire avoir ung chef de tel lieu, 
que le reste de ceulx qui ont envie de remuer ménage et se 
deffendre contre les efforts des ennemis de l'Évangile par rai- 
son, seront contraints de se venir retirer près de luy et mar- 
cher sous son auctorité, je vous laisse à considérer s'ils ont 
occasion de souhaitter le seigneur Lucidor per deçà; je croy, 
quand à moy, qu'ils le vouldroient désjà tenir à tous leurs pé 
rils et fortunes. 
